Лета! Час адпачынку, вандровак, пілігрымак. Шмат хто здзяйсняе паломніцтвы ў Італію, Польшу, Ізраіль. Але дзякуй Богу, ў Беларусі ёсць безліч святых месцаў. Тракелі, Гудагай, Рось, Полацк, Наваградак, Жыровiчы, Браслаў, Гродна — немагчыма пералічыць усе святыні нашага краю. На фота – Касцёл Ушэсця Найсвяцейшай Панны Марыі (в. Будслаў, Мядзельскі раён), у якім захоўваецца цудадзейны абраз Маці Божай Будслаўскай, апякункі Беларусі. Кажуць, кожны беларус павінен пабываць у Будсаве. Я з гэтым цалкам згодна! Уражвае веліч храма. Асаблівую ўвагу неабходна звярнуць на фрэскі, дзякуючы якім складваецца ўражанне наяўнасці алатароў з калонамі. І, канешне, сама ікона Маці Божай, якую штогод наведваюць тысячы людзей з падзякамі і просьбамі. Няхай жа Маці Божая Будслаўская надалей апякуецца Беларуссю, і няхай словы Ўладзіміра Караткевіча “На Беларусі Бог жыве!” вечна лунаюць над нашай Радзімай!